CELEX: 61990CO0066
Language: el
Date: 1991-06-04
Title: Διάταξη του Δικαστηρίου της 4ης Ιουνίου 1991. # Koninklijke PTT Nederland NV και PTT Post BV κατά Επιτροπής των Ευρωπαϊκών Κοινοτήτων. # Αρμοδιότητα. # Υπόθεση C-66/90.

ΔΙΆΤΑΞΗ ΤΟΥ ΔΙΚΑΣΤΗΡΊΟΥ
      της 4ης Ιουνίου 1991 (
            *1
         )
      Στην υπόθεση C-66/90,
      
         Koninklijke PTT Nederland NV και PTT Post BV, εκπροσωπούμενες από τους Μ. C Ε. J. Bronckers και Ρ. V. F. Bos, δικηγόρους Ρόττερνταμ, με τόπο επιδόσεων στο Λουξεμβούργο το δικηγορικό γραφείο Loesch & Wolter, 8, rue Zithe,
      προσφεύγουσες,
      κατά
      
         Επιτροπής των Ευρωπαϊκών Κοινοτήτων, εκπροσωπούμενης από τους J. Η. J. Bourgeois, κύριο νομικό σύμβουλο, Β. Jansen και Β. J. Drijber, μέλη της Νομικής της Υπηρεσίας, με αντίκλητο στο Λουξεμβούργο τον Guido Berardis, μέλος της Νομικής της Υπηρεσίας, Centre Wagner, Kirchberg,
      καθής,
      υποστηριζόμενης από τις
      
         Nederlandse Vereniging van Internationale Koeriers- en Expresbedrijven και Nationale Organisatie voor het Beroepsgoederenvervoer Wegtransport, ενώσεις ολλανδικού δικαίου, εκπροσωπούμενες από τον M. J. Geus, δικηγόρο Χάγης, με αντίκλητο στο Λουξεμβούργο τον δικηγόρο L. Dupong, 14 A, rue des Bains,
      
         European Express Organisation, ένωση γαλλικού δικαίου, εκπροσωπούμενη από τον R. Wojtek, δικηγόρο Αμβούργου, με αντίκλητο στο Λουξεμβούργο τον Ρ. Palinkas, 38, rue Paul Wilwertz,
      
         Association of European Express Carriers, ένωση βελγικού δικαίου, εκπροσωπούμενη από τον Ι. G. F. Cath, δικηγόρο Χάγης, με αντίκλητο στο Λουξεμβούργο τον δικηγόρο L. Dupong, 14 A, rue des Bains,
      παρεμβαίνουσες,
      που έχει ως αντικείμενο την ακύρωση της αποφάσεως 90/16/ΕΟΚ της Επιτροπής, της 20ής Δεκεμβρίου 1989, σχετικά με τη δημιουργία στην Ολλανδία υπηρεσίας ταχείας επίδοσης αλληλογραφίας ( ΕΕ L 10, σ. 47 ),
      ΤΟ ΔΙΚΑΣΤΗΡΙΟ,
      συγκείμενο από τους Ο. Due, Πρόεδρο, G. F. Mancini, Τ. F. O'Higgins, J. C. Moitinho de Almeida, G. C. Rodríguez Iglesias και M. Díez de Velasco, προέδρους τμήματος, Sir Gordon Slynn, Κ. Ν. Κακούρη, R. Joliet, F. Α. Schockweiler, F. Grévisse, M. Zuleeg και P. J. G. Kapteyn, δικαστές,
      γενικός εισαγγελέας: W. Van Gerven
      γραμματέας: J.-G. Giraud
      αφού άκουσε τον γενικό εισαγγελέα
      εκδίδει την ακόλουθη
      Διάταξη
      
               1
            
            
               Με δικόγραφο που κατέθεσαν στη Γραμματεία του Δικαστηρίου στις 15 Μαρτίου 1990, οι Koninklijke PTT Nederland NV και PTT Post BV ζήτησαν, δυνάμει του άρθρου 173, δεύτερο εδάφιο, της Συνθήκης ΕΟΚ, την ακύρωση της αποφάσεως 90/16/ΕΟΚ της Επιτροπής, της 20ής Δεκεμβρίου 1989, σχετικά με τη δημιουργία στην Ολλανδία υπηρεσίας ταχείας επίδοσης αλληλογραφίας ( ΕΕ L 10, σ. 47 ).
            
         
               2
            
            
               Κατά το άρθρο 3, παράγραφος 1, στοιχείο γ, της αποφάσεως του Συμβουλίου της 24ης Οκτωβρίου 1988, περί ιδρύσεως Πρωτοδικείου των Ευρωπαϊκών Κοινοτήτων ( ΕΕ L 319, σ. 1 ), το Πρωτοδικείο ασκεί σε πρώτο βαθμό τις αρμοδιότητες που απονέμονται στο Δικαστήριο από τις Συνθήκες περί ιδρύσεως των Κοινοτήτων και από τις πράξεις που εκδόθηκαν προς εκτέλεση τους επί των προσφυγών που ασκούνται κατά οργάνων των Κοινοτήτων από φυσικά ή νομικά πρόσωπα δυνάμει των άρθρων 173, δεύτερο εδάφιο, της Συνθήκης ΕΟΚ και αφορούν την εφαρμογή των κανόνων ανταγωνισμού που ισχύουν για τις επιχειρήσεις.
            
         
               3
            
            
               Κατά το άρθρο 47, δεύτερο εδάφιο, του Οργανισμού του Δικαστηρίου, αν το Δικαστήριο κρίνει ότι αρμόδιο για την εκδίκαση προσφυγής είναι το Πρωτοδικείο, την παραπέμπει σ' αυτό, το οποίο δεν μπορεί σε τέτοια περίπτωση να κρίνει ότι είναι αναρμόδιο.
            
         
               4
            
            
               Επειδή η ασκηθείσα στην υπόθεση C-66/90 προσφυγή είναι προσφυγή κατά οργάνου των Κοινοτήτων η οποία ασκήθηκε από νομικό πρόσωπο δυνάμει του άρθρου 173, δεύτερο εδάφιο, της Συνθήκης ΕΟΚ και αφορά την εφαρμογή των κανόνων ανταγωνισμού που ισχύουν για τις επιχειρήσεις και αποτελούν το αντικείμενο του πρώτου τμήματος του κεφαλαίου 1 του τίτλου 1 του τρίτου μέρους της Συνθήκης ΕΟΚ, το Δικαστήριο οφείλει, δυνάμει του άρθρου 47, δεύτερο εδάφιο, του Οργανισμού, να διαπιστώσει ότι αρμόδιο για την εκδίκαση της προσφυγής είναι το Πρωτοδικείο και να την παραπέμψει σ' αυτό.
            
         
               5
            
            
               Πρέπει, ωστόσο, να παρατηρηθεί ότι, με δικόγραφο που κατέθεσε στη Γραμματεία του Δικαστηρίου στις 2 Μαρτίου 1990, το Βασίλειο των Κάτω Χωρών ζήτησε και αυτό, δυνάμει του άρθρου 173, πρώτο εδάφιο, της Συνθήκης ΕΟΚ, την ακύρωση της προαναφερθείσας αποφάσεως 90/16 (υπόθεση C-48/90, Βασίλειο των Κάτω Χωρών κατά Επιτροπής, απόφαση της 12ης Φεβρουαρίου, σ. Ι-565).
            
         
               6
            
            
               Κατ' εφαρμογή του άρθρου 47, τρίτο εδάφιο, του Οργανισμού, το Δικαστήριο αποφάσισε να μην αναστείλει τη διαδικασία στην υπόθεση C-48/90 που του έχει υποβληθεί.
            
          
            
               Για τους λόγους αυτούς,
               ΤΟ ΔΙΚΑΣΤΗΡΙΟ
               διατάσσει:
            
          
            
               
                        1)
                     
                     
                        Παραπέμπει στο Πρωτοδικείο την υπόθεση C-66/90, Koninklijke PTT Nederland NV και PTT Post BV κατά Επιτροπής των Ευρωπαϊκών Κοινοτήτων. (
                              1
                           )
                     
                  
          
            
               
                        2)
                     
                     
                        Επιφυλάσσεται ως προς τα δικαστικά έξοδα.
                     
                  
          
               
                  
                     Λουξεμβούργο, 4 Ιουνίου 1991.
                     
                        
                           Ο Γραμματέας
                           J.-G. Giraud
                        
                        
                           Ο Πρόεδρος
                           Ο. Due
                        
                     
                  
               
            (
            *1
         )	Γλώσσα διαδικασίας: η ολλανδική.
      (
            1
         )	Βλ. υπόθεση Τ-42/91, Συλλογή 1991, σ. ΙΙ-273.